Diari Oficial de la Generalitat Valenciana


Sumari del DOGV 8389, del 24-09-2018 (2018/8788)

ACORD de 21 de setembre de 2018, del Consell, pel qual s'autoritza una transferència de crèdit del capítol 7 al 6 del programa 221.30, Agència Valenciana de Seguretat i Resposta a les Emergències, de Presidència de la Generalitat, per import de 424.350 euros, així com la modificació del pressupost de l'AVSRE. Expedient 05.010/18-097.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8788


Data del document
:   21-09-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 de setembre de 2018, del Consell, pel qual s'autoritza una transferència de crèdit del capítol 7 al 6 del programa 221.30, Agència Valenciana de Seguretat i Resposta a les Emergències, de Presidència de la Generalitat, per import de 424.350 euros, així com la modificació del pressupost de l'AVSRE. Expedient 05.010/18-097. [2018/8788]  
L'Agència Valenciana de Seguretat i Resposta a les Emergències necessita adquirir diversos vehicles turismes destinats al servei d'emergències i a la Unitat del Cos Nacional de Policia adscrit a la Comunitat Valenciana. El subministrament dels vehicles a través de la Central de Contractació de l'Estat no és possible, atés que l'entitat AVSRE no figura en la relació d'entitats adherides que es recull en el plec de clàusules administratives de l'Acord marc 14/2017.  
Davant aquesta circumstància, i atesa la urgència de disposar dels vehicles, considera oportú que la contractació del subministrament siga realitzada per Presidència de la Generalitat, a través de la Direcció General de l'Agència Valenciana de Seguretat i Resposta a les Emergències. Per això, Presidència proposa l'habilitació del capítol 6, Inversions reals, en el programa 221.30, Agència Valenciana de Seguretat i Resposta a les Emergències, i concretament la inclusió del projecte d'inversió ET000, «Elements de transport», per import de 424.350 euros, mitjançant una transferència de crèdit, minorant la línia de transferència X0707, «Finançament Agència Valenciana de Seguretat i Resposta a les Emergències», del capítol 7 del mateix programa.  
Com a conseqüència de la minoració de la línia de transferència X0707, es modifica simultàniament el pressupost d'ingressos i despeses de l'AVSRE.  
A aquest efecte i en virtut del que es disposa en els articles 21, 23 i 26 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 21 de desembre de 2018,  
  
  
ACORDA  
  
Primer  
Autoritzar una minoració de crèdit en l'aplicació 45.40.82.523.47.8 per import de 424.350 euros, que implica la minoració de la línia de transferència X0707 d'acord amb el següent detall:  
  
Segon  
Autoritzar l'habilitació del capítol 6 en l'aplicació 38.63.73.448.59 per import de 424.350 euros, destinat a la inclusió en l'annex d'inversions reals del programa 221.30, Agència Valenciana de Seguretat i Resposta a les Emergències, del projecte ET000, «Elements de transport», per l'import esmentat.  
  
Tercer  
Com a conseqüència de la minoració de crèdit de la línia de transferència X0707, s'autoritza la modificació del pressupost de l'Agència Valenciana de Seguretat i Resposta a les Emergències, de la forma que figura a continuació:  
1) Minorar el pressupost d'ingressos, en l'aplicació pressupostària 04.44.73.428.40 per import de 424.350 euros.  
2) Minorar el pressupost de despeses pels imports i les aplicacions pressupostàries que s'indiquen a continuació:  
38.65.31.596.37.8 ET000 per import de 284.350 euros.  
54.14.49.279.14.6 ET000 per import de 140.000 euros.  
  
València, 21 de setembre de 2018  
  
La consellera secretària,  
MÓNICA OLTRA JARQUE